Slobodan M. Kovačević

Slobodan M. Kovačević jeste bosanskohercegovački i jugoslavenski gitarist, kompozitor i likovni umjetnik. 
Biografija
Rođen je u Sarajevu 12. decembra 1947, gdje je studirao slikarstvo na Akademiji likovnih umjetnosti, a muziku u Splitu. Svoje muzičko stvaralaštvo počinje u Sarajevu sa grupom Lutalice (instrumentalna muzika "Taj dan doći mora", "Dr preporod" itd), zatim u Indexima i grupi Pro arte.
U grupi Pro arte stvarao je sa Đorđem Novkovićem, Vladimirom Savčićem-Čobijem, Vladimirom Borovčaninom, Mladenom Drljačom i mnogim drugim muzičarima koji su učestvovali u tom sastavu.

Osnivač je grupe More iz Splita, s kojom je nastupao od 1973-1986. u kojoj su zajedno s njim, pored ostalih bili: Meri Cetinić, Oliver Dragojević, Doris Dragović, Tedi Spalato, Jasmin Stavros, Remi Kazinotti, Joško Banov, Zvonimir Boldin, Zlatko Brodarić, Bojan Beladović, Mladen Baučić, Joško Guinović, Mladen Magud, Joško Koludrović, Vjekoslav Benzon, Marija Kuzmić.

Svoje stvaralaštvo nastavio je u Crnoj Gori 1992, kao samostalan autor i izvođač.
Iste godine snimio je album "Montenegro" u studiju Laze Ristovskog, kojeg je objavila izdavačka kuća Komuna. 
Također, napisao je muziku i tekst za pjesmu "Joj" (pogledati muzički primjer) s kojom je učestvovao na takmičenju Europjesma 2005. na crnogorskoj Monteviziji.  
Svih ovih godina paralelno sa muzičkim stvaralaštvom odvija se i njegovo likovno stvaralaštvo što je rezultiralo prvom samostalnom izložbom 2008, pod nazivom "Put do sopstvene duše".

Projekat na kome sada radi, pod nazivom ”Omnia vincit amor” najavio je kao projekat koji ima za cilj da putem pjesme i uz podršku eminentnih imena iz svijeta muzike, povezuje i gradi, zida mostove prijateljstva, tolerancije, razumijevanja i ljubavi.

 Diskografija 
 Montenegro

 Muzički primjer 
 Slobodan M. Kovačević - "Joj

 Reference 

 Vanjski linkovi 

Kategorija:Biografije, Sarajevo
Kategorija:Rođeni 1947.
Kategorija:Bosanskohercegovački muzičari
Kategorija:Bosanskohercegovački gitaristi
Kategorija:Indexi
Kategorija:Živi ljudi